O estudio correlativo mira de mesurar as relacions entre variables. Permite de meter en evidencia que una variable ye ligata ta unatra a un ran estatistico e de mesurar l'amplaria d'a relación. Fa chuego ta estudiar qualques variables qui no son pas manipulables experimentalment, como o numero de fumarros fumatos e as conseqüencias sobre qualques marcadors de salut. Tamién fa chuego ta replegar un gran numero de variables, por exemplo, replegando-ne de qüestionarios sobre grans contrimuestras. Fa chuego tamién quan as variables no son pas ligatas a priori e que lurs interpretacions entre causa y efecto no siga pas ambiga (por exemplo, en o estudio sobre a relación entre l'aviellamiento e o libel de buenpasar psicolochico, si ye posible que l'aviellamiento pueda afectar o buenpasar, ye imposible que o buenpasar pueda provocar l'aviellamiento).